Filmfare Awards 2019: आलिया भट्ट की फिल्म 'राजी' ने जीते सबसे ज्यादा अवॉर्ड, देखें Winners की पूरी लिस्ट...  
फिल्मफेयर अवॉर्ड 2019 में फिल्म 'राजी' ने जीता सबसे ज्यादा अवॉर्ड
आलिया भट्ट को मिला बेस्ट एक्ट्रेस का अवॉर्ड
रणबीर कपूर को मिला बेस्ट एक्टर का अवॉर्ड
बॉलीवुड का सबसे बड़ा अवॉर्ड शो 'फिल्मफेयर अवॉर्ड' (FilmFare Awards 2019) का समापन हो चुका है. 64वें फिल्म फेयर अवॉर्ड (64th Filmfare Awards) में आलिया भट्ट (Alia Bhatt) की फिल्म 'राजी' का जलवा रहा.  उनकी फिल्म 'राजी' ने 5 अवॉर्ड अपने नाम किए. आलिया भट्ट (Alia Bhatt) को फिल्म 'राजी' में निभाए गए किरदार के लिए बेस्ट एक्ट्रेस का अवॉर्ड मिला. इस फिल्म में उन्होंने एक जासूस का किरदार निभाया था, जिसे खूब सराहा गया था. इस दौरान मेघना गुलजार को बेस्ट डायरेक्टर के लिए फिल्मफेयर का अवॉर्ड मिला. यही नहीं आलिया भट्ट (Alia Bhatt) की 'राजी' को बेस्ट फिल्म के लिए भी फिल्मफेयर का अवॉर्ड मिला.

#RanbirKapoor, @aliaa08 and @deepikapadukone catch up at the #VimalFilmfareAwards 2019. #VimalElaichipic.twitter.com/czHFRZuFR9

रणबीर कपूर (Ranbir Kapoor) को फिल्म 'संजू' के लिए बेस्ट एक्टर का अवॉर्ड मिला. जबकि रणवीर सिंह (Ranveer Singh) को फिल्म 'पद्मावत' के लिए बेस्ट एक्टक क्रिटिक्स का अवॉर्ड मिला. वहीं नीना गुप्ता (Nenna Gupta) को फिल्म 'बधाई हो' के लिए बेस्ट एक्ट्रेस क्रिटिक्स का अवॉर्ड मिला. इस फिल्म में उनकी अदाकारी की काफी तारीफ हुई थी. बता दें कि फिल्म 'पद्मावत' को 17 कैटेगरी में नॉमिनेट किया गया था, जिसमें से उसने 4 अवॉर्ड अपने नाम किया. वहीं आलिया भट्ट (Alia Bhatt) की 'राजी' ने 64वें फिल्मफेयर अवॉर्ड (64th Filmfare Awards) में सबसे ज्यादा अवॉर्ड जीते.


64वें फिल्मफेयर अवॉर्ड (64th Filmfare Awards) मुंबई के जियो गार्डन में आयोजित किया गया था. इसे शाहरुख खान (Shah Rukh Khan) ने होस्ट किया था.